[ OKOZ: 1. 09.00.00.00 Tadbirkorlik va xoʻjalik faoliyati / 09.08.00.00 Asillik darajasi ishlari. Qimmatbaho metallar va toshlar] [ TSZ: 1. Moliya / Valyutani tartibga solish. Qimmatbaho metallar (toshlar)] Oʻzbekiston Respublikasi Prezidentining Farmoni Qimmatbaho metallar muomalasini tartibga solishni yanada takomillashtirish chora-tadbirlari toʻgʻrisida Qimmatbaho metallarni qabul qilish, saqlash, topshirish va hisobini yuritish tizimini yanada takomillashtirish, aholining qimmatbaho metallardan jamgʻarma sifatida foydalanish imkoniyatlarini kengaytirish maqsadida, shuningdek Oʻzbekiston Respublikasi Prezidentining 2019-yil 18-maydagi “Oʻzbekiston Respublikasida zargarlik tarmogʻini jadal rivojlantirish chora-tadbirlari toʻgʻrisida”gi PF-5721-son Farmoniga muvofiq: LexUZ sharhi Qarang: Oʻzbekiston Respublikasi “Qimmatbaho metallar va qimmatbaho toshlar toʻgʻrisida” Qonunining 5-bobi , Oʻzbekiston Respublikasi Prezidentining 2018-yil 26-noyabrdagi “Qimmatbaho metallarni oltin izlovchilar usulida qazib olish faoliyatini amalga oshirish uchun shart-sharoitlar yaratish chora-tadbirlari toʻgʻrisida” PQ-4030-son qarori . [ OKOZ: 1. 09.00.00.00 Tadbirkorlik va xoʻjalik faoliyati / 09.08.00.00 Asillik darajasi ishlari. Qimmatbaho metallar va toshlar; 2. 10.00.00.00 Tashqi iqtisodiy faoliyat. Bojxona ishi / 10.08.00.00 Bojxona rasmiylashtiruvi; 3. 10.00.00.00 Tashqi iqtisodiy faoliyat. Bojxona ishi / 10.09.00.00 Alohida turdagi mahsulotlar, valyuta va transport vositalarini olib va olib chiqish / 10.09.01.00 Alohida turdagi mahsulotlarni olib va olib chiqish] 1. Markaziy bank, Moliya vazirligi hamda Davlat bojxona qoʻmitasining jismoniy shaxslarga tegishli sertifikatlar mavjud boʻlganda va tovarlarni olib chiqishning qonun hujjatlarida belgilangan meʼyoridan oshgan taqdirda, majburiy ravishda yoʻlovchi bojxona deklaratsiyasini toʻldirgan holda Oʻzbekiston Respublikasida ishlab chiqarilgan qimmatbaho metallardan tayyorlangan oʻlchovli yombilar va Markaziy bankning qimmatbaho metallardan tayyorlangan tangalarini respublika hududidan tashqariga cheklovlarsiz olib chiqish huquqini berish toʻgʻrisidagi taklifi maʼqullansin. [ OKOZ: 1. 12.00.00.00 Axborot va axborotlashtirish / 12.03.00.00 Axborot resurslari. Axborot resurslaridan foydalanish / 12.03.09.00 Ommaviy axborot vositalaridagi axborot (shuningdek, 13.03.19.00.ga qarang); 2. 13.00.00.00 Taʼlim. Fan. Madaniyat / 13.03.00.00 Madaniyat / 13.03.19.00 Ommaviy axborot vositalari (radio, televideniye va boshqalar) (shuningdek, 12.03.09.00.ga qarang)] Davlat bojxona qoʻmitasi Tashqi ishlar vazirligi va Oʻzbekiston Milliy teleradiokompaniyasi bilan birgalikda ushbu bandning qoidalarini respublika aholisiga va xorijiy davlatlarning fuqarolariga yetkazish yuzasidan kompleks chora-tadbirlar amalga oshirilishini taʼminlasin. 2. Markaziy bank huzuridagi Qimmatbaho metallar agentligining Davlat asillik darajasini belgilash palatasi Moliya vazirligi tasarrufiga oʻtkazilganligi munosabati bilan Markaziy bankning: [ OKOZ: 1. 02.00.00.00 Davlat boshqaruvi asoslari / 02.03.00.00 Respublika ijro etuvchi hokimiyat organlari va xoʻjalik boshqaruvi organlari / 02.03.04.00 Agentliklar, inspeksiyalar va boshqa idoralar] Markaziy bank huzuridagi Qimmatbaho metallar agentligini (keyingi oʻrinlarda — Agentlik) tugatish va Markaziy bankning markaziy apparati tuzilmasida Qimmatbaho metallarni saqlash va ular bilan ishlash xizmatini (keyingi oʻrinlarda — xizmat) tashkil etish; tugatilayotgan Agentlikning Markaziy bank tomonidan xalqaro rezervlarni boshqarish operatsiyalari doirasida sotib olinadigan va sotiladigan qimmatbaho metallarni hamda saqlanayotgan boshqa qimmatliklarni qabul qilish, saqlash, joʻnatish va hisobini yuritish borasidagi funksiyalarini xizmatga oʻtkazish takliflari maʼqullansin. 3. Belgilansinki: [ OKOZ: 1. 03.00.00.00 Fuqarolik qonunchiligi / 03.08.00.00 Mulk huquqi va boshqa ashyoviy huquqlar / 03.08.07.00 Boshqa ashyoviy huquqlar / 03.08.07.01 Xoʻjalik yuritish huquqi] Markaziy bank tugatilayotgan Agentlikning huquqlari, majburiyatlari va shartnomalari boʻyicha huquqiy vorisi hisoblanadi; [ OKOZ: 1. 09.00.00.00 Tadbirkorlik va xoʻjalik faoliyati / 09.17.00.00 Savdo / 09.17.08.00 Tovarlarni qabul qilish, saqlash va joʻnatishni hisobga olish va rasmiylashtirish; 2. 16.00.00.00 Xavfsizlik va huquq tartibot muhofazasi / 16.04.00.00 Jamiyat xavfsizligi / 16.04.04.00 Davlat mulki va xususiy mulkni muhofaza qilish. Noidoraviy qoʻriqlash. Idoraviy qoʻriqlash] xizmat tomonidan qimmatbaho metallarni hamda boshqa qimmatliklarni qabul qilish, saqlash va joʻnatish maqsadida foydalaniladigan Markaziy bankning bino va obyektlari oʻta muhim obyektlar toifasiga kiradi va tegishlicha muhofaza qilinadi. 4. Markaziy bank: a) bir hafta muddatda: xizmatning tashkiliy va shtat tuzilmasini hamda u toʻgʻrisidagi nizomni tasdiqlasin; [ OKOZ: 1. 08.00.00.00 Uy-joy qonunchiligi. Kommunal xoʻjalik / 08.06.00.00 Noturar joylar. Maʼmuriy binolar / 08.06.02.00 Noturar joy fondi obyektlariga mulk huquqi va boshqa huquqlar. Balansdan balansga berish] Agentlikning pul mablagʻlari, mol-mulki, arxiv va boshqa hujjatlari oʻz balansiga qabul qilinishini taʼminlasin; b) qonunchilikka muvofiq ravishda Agentlikni tugatish choralarini koʻrsin; v) bir oy muddatda: xizmat tomonidan qimmatbaho metallarni qabul qilish, saqlash, joʻnatish va hisobini yuritish tartibini tasdiqlasin; qonun hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin; qabul qilingan idoraviy normativ-huquqiy hujjatlarni ushbu Farmonga muvofiqlashtirsin. [ OKOZ: 1. 09.00.00.00 Tadbirkorlik va xoʻjalik faoliyati / 09.05.00.00 Birja faoliyati / 09.05.05.00 Birja orqali alohida mahsulot va mol-mulk turlarini sotish] 5. “Oʻzbekiston respublika tovar-xom ashyo birjasi” AJ “Navoiy KMK” AJ, “Olmaliq KMK” AJ, Markaziy bank, Iqtisodiy taraqqiyot va kambagʻallikni qisqartirish vazirligi hamda “Oʻzbekzargarsanoati” uyushmasi bilan birgalikda bir oy muddatda birja savdolarida sotiladigan qimmatbaho metallarni respublika hududlariga yetkazib berish mexanizmini joriy etsin. 6. Oʻzbekiston Respublikasi Prezidentining ayrim hujjatlariga 1-ilovaga muvofiq oʻzgartirishlar va qoʻshimcha kiritilsin. 7. Oʻzbekiston Respublikasi Prezidentining ayrim farmonlari 2-ilovaga muvofiq oʻz kuchini yoʻqotgan deb hisoblansin. 8. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov va Oʻzbekiston Respublikasi Markaziy banki raisi M.B. Nurmuratov zimmasiga yuklansin. Oʻzbekiston Respublikasi Prezidenti Sh. MIRZIYOYEV Toshkent sh., 2020-yil 22-sentabr, PF-6066-son Oʻzbekiston Respublikasi Prezidentining 2020-yil 22-sentabrdagi PF-6066-son Farmoniga 1-ILOVA Oʻzbekiston Respublikasi Prezidentining ayrim hujjatlariga kiritilayotgan oʻzgartirishlar va qoʻshimcha Oldingi tahrirga qarang. (1-band Oʻzbekiston Respublikasi Prezidentining 2023-yil 31-oktabrdagi PF-186-sonli Farmoniga asosan oʻz kuchini yoʻqotgan) 2. Oʻzbekiston Respublikasi Prezidentining 2017-yil 3-noyabrdagi “Maxsus turdagi tovarlar eksporti va importini litsenziyalash, shuningdek, eksport kontraktlarini roʻyxatga olish va import kontraktlarini ekspertizadan oʻtkazishni tartibga solish chora-tadbirlari toʻgʻrisida”gi PF-5215-son Farmonida : a) 1-ilovaning 4-pozitsiyasi quyidagi tahrirda bayon etilsin: “ 4. Qimmatbaho metallar va ulardan tayyorlangan boshqa buyumlar 7106 (jismoniy shaxslar tomonidan olib chiqiladigan oʻlchovli kumush yombilardan (quymalardan) tashqari), 7107 — 7111000000 (jismoniy shaxslar tomonidan olib chiqiladigan oʻlchovli oltin yombilar (quymalardan) tashqari), 7115 ”; b) 2-ilovaning 2-pozitsiyasi quyidagi tahrirda bayon etilsin: “ 2. Qimmatbaho metallar, qotishmalar, ulardan tayyorlangan buyumlar, rudalar, konsentratlar, parchalar va chiqindilar, qimmatbaho tabiiy toshlar va ulardan tayyorlangan buyumlar, chiqindilar, tabiiy qimmatbaho toshlarning kukunlari va rekuperatori, dur va undan tayyorlangan buyumlar, qaxrabo va undan tayyorlangan buyumlar 2843, 3006400000 (faqat qimmatbaho metallardan), 7106 — 7115 (jismoniy shaxslar tomonidan olib chiqiladigan oʻlchovli oltin va kumush yombilardan (quymalardan) tashqari), 7118 (faqat qimmatbaho metallardan, jismoniy shaxslar tomonidan olib chiqiladigan Markaziy bankning oltin va kumush tangalaridan tashqari), 9003190001, 9021290000 (faqat qimmatbaho metallardan), 9101, 9111100000, 911310, 9608109200 va 9608109900 (faqat qimmatbaho metallardan), 9608300000 (faqat qimmatbaho metallardan), 9705 000000 (faqat qimmatbaho metallardan tayyorlangan tangalar, jismoniy shaxslar tomonidan olib chiqiladigan Markaziy bankning oltin va kumush tangalaridan tashqari), 7116 (faqat dur va tabiiy qimmatbaho toshlardan), 9602000000 (faqat ishlov berilgan qaxrabo va undan tayyorlangan buyumlar) ” . Oldingi tahrirga qarang. (3-band Oʻzbekiston Respublikasi Prezidentining 2022-yil 9-iyundagi PF-152-sonli Farmoniga asosan oʻz kuchini yoʻqotgan — Qonunchilik maʼlumotlari milliy bazasi, 10.06.2022-y., 06/22/152/0507-son) 4. Oʻzbekiston Respublikasi Prezidentining 2018-yil 26-avgustdagi PF-5519-son Farmoni bilan tasdiqlangan Oʻzbekiston Respublikasi Prezidenti Administratsiyasi Reglamentiga 2-ilovadan 61-band chiqarib tashlansin. 5. Oʻzbekiston Respublikasi Prezidentining 2017-yil 10-avgustdagi “Zargarlik sanoatini davlat tomonidan qoʻllab-quvvatlash chora-tadbirlari toʻgʻrisida”gi PQ-3199-son qarorining 4-bandidagi “Oʻzbekiston Respublikasi Markaziy banki huzuridagi Qimmatbaho metallar agentligi” soʻzlari “Oʻzbekiston Respublikasi Markaziy banki” soʻzlari bilan almashtirilsin. 6. Oʻzbekiston Respublikasi Prezidentining 2017-yil 15-noyabrdagi “2018 — 2020-yillarda Oʻzbekiston Respublikasi zargarlik sanoatini yanada rivojlantirish chora-tadbirlari toʻgʻrisida”gi PQ-3388-son qaroriga 5-ilovaning toʻrtinchi xatboshisidagi “B.B. Sabirov — Qimmatbaho metallar agentligi bosh direktori” soʻzlari “R.E. Umarov — Davlat asillik darajasini belgilash palatasi boshligʻi” soʻzlari bilan almashtirilsin. Oldingi tahrirga qarang. (7-band Oʻzbekiston Respublikasi Prezidentining 2026-yil 19-yanvardagi PF-5-sonli Farmoniga asosan oʻz kuchini yoʻqotgan — Qonunchilik maʼlumotlari milliy bazasi, 19.01.2026-y., 06/26/5/0051-son) Oʻzbekiston Respublikasi Prezidentining 2020-yil 22-sentabrdagi PF-6066-son Farmoniga 2-ILOVA Oʻzbekiston Respublikasi Prezidentining oʻz kuchini yoʻqotgan deb eʼtirof etilayotgan ayrim farmonlari ROʻYXATI 1. Oʻzbekiston Respublikasi Prezidentining 2003-yil 31-oktabrdagi “Qimmatbaho metallar xarid qilish, saqlash va sotish tizimini takomillashtirish toʻgʻrisida”gi PF-3346-son Farmoni . 2. Oʻzbekiston Respublikasi Prezidentining 2019-yil 18-maydagi “Oʻzbekiston Respublikasida zargarlik tarmogʻini jadal rivojlantirish chora-tadbirlari toʻgʻrisida”gi PF-5721-son Farmoniga 3-ilovaning 1-bandi . (Qonun hujjatlari maʼlumotlari milliy bazasi, 23.09.2020-y., 06/20/6066/1317-son; Qonunchilik maʼlumotlari milliy bazasi, 10.06.2022-y., 06/22/152/0507-son; 19.01.2026-y., 06/26/5/0051-son)